Aldous Huxley

Aldous Leonard Huxley (Godalming, 26. juli 1894 - Los Angeles, 22. novembar 1963), britanski književnik

 Biografija 

Radio je kao novinar, pozorišni, likovni i muzički kritičar. Sedam godina boravio je u Italiji, a 1926. putuje oko svijeta, te od 1937. boravio je u Kaliforniji. Javio se misaonom lirikom s jakim pesimističkim tonovima. U prvom razdoblju svojeg stvaranja prosvjeduje protiv životne besmislenosti, a u drugom razdoblju sve se više javlja mistička aura i odaje se studiju istočnjačke i zapadnjačke mistike. Pod kraj života uživao je halucinogene i opisivao njihov učinak. Prvi put uzima meskalin 1953. Čak je na samrti zamolio da mu se da doza LSD-a. Svoja iskustva s halucinogenim drogama koja je pomno pratio tako što je bilježio doživljaje i snimao razgovore pod opijatima na diktafon objavljuje  u knjizi Vrata percepcije (1954) i u eseju Raj i Pakao (1956).

Njegov djed je Thomas Henry Huxley, jedan od prvih pristaša Darvinizma, odnosno teorije evolucije i autora epifenomenalizma svijesti. Epifenomen je zapravo nus pojava-nečim je uzrokovana, a ništa ne uzrokuje, tako je i svijest nečim uzrokovana, a ništa ne uzrokuje. Naime, svijest je proizvod tjelesnih i moždanih funkcija, ali sama ne utiče na moždane i tjelesne funkcije.

 Antiutopija 
Njegovo djelo Vrli novi svijet (1932) je jedna od prvih kritika potrošačkog društva, odnosno prva kritika „ugodnog ropstva“, načina života u kojemu ljudi žive prividno sretni, a zapravo se njima manipulira. Dalje će teoretski takvu misao razvijati Herbert Marcuse, a danas Noam Chomsky.
Počeo ga je pisati 1932. u Francuskoj pod uticajem Rusa Jevgenija Zamjatina.

 Bibliografija 

 Muzika noću 
 Kontrapunkt života (Point Counter Point)  1928.
 Vrli novi svijet (Brave New World) 1932.
 Slijepi u Gazi (Eyeless in Gaza) 1936.
 Giocondin posmijeh 1938.
 Poslije mnogo ljeta (After Many a Summer) 1939.
 Vrijeme mora jednom stati (Time Must Have a Stop) 1944.
 Majmun i bit (Ape and Essence) 1948.
 Vrata percepcije (The Doors of Perception) 1954.
 Genij i boginja (The Genius and the Goddess) 1955.
 Otok (Island) 1962.

Kategorija:Britanski pisci
Kategorija:Britanski pisci naučne fantastike
Kategorija:Rođeni 1894.
Kategorija:Umrli 1963.
Kategorija:Biografije, Godalming